কলকাতায় ভেঙে পড়ল বহুতলের একাংশ। নারকেলডাঙার ক্যানাল ইস্ট রোডের ঘটনা। এলাকার বাসিন্দাদের অভিযোগ, বহুতলটির পাঁচতলায় অবৈধ নির্মাণ চলছিল। সেটি ভেঙে পড়েই দুর্ঘটনা ঘটে।
 ওয়েব ডেস্ক : কলকাতায় ভেঙে পড়ল বহুতলের একাংশ। নারকেলডাঙার ক্যানাল ইস্ট রোডের ঘটনা। এলাকার বাসিন্দাদের অভিযোগ, বহুতলটির পাঁচতলায় অবৈধ নির্মাণ চলছিল। সেটি ভেঙে পড়েই দুর্ঘটনা ঘটে। জানা গেছে, পাঁচতলা বাড়ির একাংশ ভেঙে পড়ে পাশের বাড়ির চালে। যার ফলে ক্ষতিগ্রস্ত হয় টালির চাল। এই ঘটনায় আহত তিনজন। তবে প্রত্যেককেই প্রাথমিক চিকিত্‍সার পর ছেড়ে দেওয়া হয়েছে। ঘটনাস্থলে পৌঁছেছে দমকল ও বিপর্যয় মোকাবিলা বাহিনী। আপাতত বহুতলটির বিপজ্জনক অংশ ভাঙা হচ্ছে। ঘটনায় ইতিমধ্যেই চার স্থানীয় প্রোমোটারের বিরুদ্ধে থানায় অভিযোগ দায়ের করা হয়েছে।  শুরু হয়েছে তদন্ত।